**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.10.2023, ora 08:00 – 13.10.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 13.10.2023, ora 07:00**

**RÂURI**

**Debitele au fost în general staționare, exceptând cursurile inferioare ale Someșului, Mureșului, Bârzavei, Carașului și Nerei unde au fost în scădere.**

**Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Cerna, Vedea, Tazlău, Rm. Sărat, Bârlad, Jijia, afluenții Jiului, pe unii afluenți din bazinul superior şi mijlociu al Oltului, unii afluenți din bazinul superior al Argeșului și pe râurile din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare.**

**Sunt posibile creșteri izolate de niveluri și debite pe unele râuri mici, cu o probabilitate mai mare în zonele montane din nordul și centrul țării, datorită precipitațiilor, slab cantitativ, prognozate.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în țară (secțiunea Baziaș) în intervalul 12.10.2023 – 13.10.2023 a fost staţionar, având valoarea de 2100 m3/s, sub media multianuală a lunii octombrie (3850 m3/s).**

**În aval de Porţile de Fier debitele au fost în scădere.**

**Debitul la intrarea în țară (secțiunea Baziaș) va fi în uşoară scădere (2050 m3/s).**

**În aval de Porțile de Fier debitele vor fi în scădere.**

**2. Situaţia meteorologică în intervalul 12.10.2023, ora 09:00 –13.10.2023, ora 06:00**

**ÎN ŢARĂ**

**Vremea a fost în general frumoasă și s-a încălzit față de ziua precedentă în toată țara, astfel că valorile termice s-au situat peste normele climatologice specifice datei, în special în nordul Moldovei, acolo unde abaterile termice pozitive au fost de până la 10...12 grade. Astfel, temperaturile maxime au fost cuprinse între 18 grade la Sulina și Voineasa și 28 de grade la Rădăuți. Cerul a fost mai mult senin pe parcursul zilei, dar noaptea s-a înnorat treptat în vestul, nordul și centrul țării, precum și la munte, iar izolat a plouat slab. Vântul a suflat slab și moderat, cu ușoare intensificări în zona montană înaltă și în sud-estul teritoriului. La ora 06 se înregistrau valori termice cuprinse între 3 grade la Miercurea Ciuc și 18 grade la Dumbrăvița de Codru, Oradea și Cotnari. Dimineața și noaptea, pe alocuri, în centrul țării s-a semnalat ceață.**

***Observație: de ieri dimieața de la ora 06 au fost în vigoare 2 mesaje de atenționare privind fenomene meteorologice periculoase imediate, emise de către SRPV Sibiu și SRPV Cluj.***

**LA BUCUREŞTI**

**Vremea s-a menținut frumoasă și s-a încălzit față de ziua precedentă, astfel încât valorile termice s-au situat peste cele caracteristice perioadei. Cerul a fost mai mult senin, iar vântul a suflat slab până la moderat. Temperatura maximă a fost de 24 de grade la Băneasa și Afumați și 25 de grade la Filaret, iar la 06 se înregistrau 9 grade la Băneasa, 11 grade la Filaret și 13 grade la Afumați.**

**3. Prognoza meteorologică în intervalul 13.10.2023, ora 09:00 –14.10.2023, ora 09:00**

**ÎN ŢARĂ**

**Vremea va fi mult mai caldă decât în mod normal la această dată. Temperaturile maxime vor fi cuprinse între 19 și 28 de grade, cu cele mai ridicate valori în regiunile vestice și sudice, iar cele minime se vor situa în general între 4 și 14 grade. Cerul va fi variabil pe parcursul zilei, temporar cu înnorări, averse și posibil descărcări electrice, pe arii restrânse în nordul, nord-estul, centrul țării și la munte, iar noaptea va deveni mai mult senin. Vântul va sufla slab și moderat, cu unele intensificări ziua în zona montană înaltă. Dimineața, dar mai ales noaptea, se va forma ceață, local în centru și izolat în rest.**

**LA BUCUREŞTI**

**Vremea va deveni mult mai caldă decât în mod normal la această dată. Cerul va fi variabil ziua și senin noaptea, iar vântul va sufla slab până la moderat. Temperatura maximă se va situa în jurul valorii de 26 de grade, iar cea minimă va fi de 8...11 grade.**

1. ***CALITATEA APELOR***

**1. Pe fluviul Dunărea**

**Nu au fost semnalate evenimente deosebite.**

**2. Pe râurile interioare**

**Nu au fost semnalate evenimente deosebite.**

**3. Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului* informează că, din rezultatele analizelor efectuate pentru data de 11.10.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).**

**Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.**

***Garda Naţională de Mediu - Comisariatul Judeţean* *Argeș* informează despre producerea, în data de 12.10.2023, la ora 09:10, unui incendiu la un depozit ilegal de deșeuri vegetale din comuna Bradu (str. Rafinăriei), județul Argeș. S-a intervenit cu două autospeciale pentru stingerea incendiilor și cu un buldoexcavator.**

1. **În domeniul solului şi vegetaţiei**

**Nu au fost semnalate evenimente deosebite.**

1. **În domeniul supravegherii radioactivităţii mediului**

***Agenţia Naţională pentru Protecţia Mediului* informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 11.10.2023-12.10.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.**

1. **În municipiul Bucureşti**

**Nu au fost semnalate evenimente deosebite.**

1. ***ALIMENTĂRI CU APĂ***

***Administraţia Bazinală de Apă Prut-Bârlad***

**Judeţul Botoşani**

**Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.**

**Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.**

**Judeţul Iaşi:**

**Se menţine situaţia de restricţii în alimentarea cu apă pentru piscicultură la folosinţele:**

**- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;**

**- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;**

**- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;**

**- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.**

**Judeţul Vaslui**

**Se menţin prevederile „Planului de restricţii şi folosire a apei în perioade deficitare”, astfel:**

**- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;**

**- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.**

***Administraţia Bazinală de Apă Buzău-Ialomiţa***

**Ca urmare a scăderii debitului fluviului Dunărea din ultima perioada, precum și a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.07.2023 s-a trecut la aplicarea fazei de atenționare/avertizare și pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii și 5.2 Braț Măcin – PH Smârdan.**

***Administraţia Bazinală de Apă Jiu***

**Începând cu data de 17.05.2022 a fost oprită alimentarea cu apă a Barajului Valea de Pești, din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj.**

**DIRECȚIA COMUNICARE**